**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**Ն Ա Խ Ա Ր Ա Ր**

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 002

Վեբ կայք՝ [www.minfin.am](http://www.minfin.am)

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<\_\_\_\_\_\_\_>> \_\_\_\_\_\_\_\_\_\_\_\_\_\_\_\_20 թ.

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏԻ ԱՇԽԱՏԱԿԱԶՄԻ ՂԵԿԱՎԱՐ

ՊԱՐՈՆ ԱՐՍԵՆ ԹՈՐՈՍՅԱՆԻՆ

Հարգելի պարոն Թորոսյան

Ի կատարումն ՀՀ վարչապետի ս.թ. մայիսի 13-ի N 02/10.19/15871-2021 հանձնարարականի՝ ՀՀ ֆինանսների նախարարությունը Բարձրագույն Դատական խորհրդի կողմից ներկայացված առանձին դատարաններում դատավորների թվակազմը 13-ով (մասնավորապես․ վերաքննիչ քրեական, վերաքննիչ քաղաքացիական և վերաքննիչ վարչական դատարաններում 3-ական, իսկ սնանկության դատարանում 4 դատավորով) ավելացնելու առաջարկության վերաբերյալ հայտնում է, որ այն կառաջացնի ՀՀ պետական բյուջեից ընթացիկ ծախսերի գծով տարեկան շուրջ 330.0 մլն դրամի չափով լրացուցիչ ֆինանսական միջոցների հատկացման անհրաժեշտություն, ինչպես նաև դատավորներին, նրանց օգնականներին, քարտուղարներին, նիստերի քարտուղարներին և նիստերի դահլիճները համակարգչային տեխնիկայով և գրասենյակային գույքով ապահովելու նպատակով կպահանջվի ևս շուրջ 80.6 մլն դրամ (ըստ Բարձրագույն դատական խորհրդի կողմից ներկայացված հաշվարկի), միևնույն ժամանակ կարող է առաջանալ նաև այդ դատավորների տեղակայման նպատակով շենքերի և շինությունների հետ կապված լրացուցիչ ծախսերի անհրաժեշտություն, որը հնարավոր չէ գնահատել համապատասխան տվյալների բացակայության պատճառներով:

Դատավորների թվակազմի ավելացման հարցի կապակցությամբ առաջարկում ենք առաջնորդվել ՀՀ վարչապետ Նիկոլ Փաշինյանի մոտ 2020 թվականի հունիսի 27-ին կայացած՝ ՀՀ արդարադատության նախարարության 2021-2023 թվականների միջնաժամկետ ծախսային ծրագրի կողմնորոշիչ չափաքանակների մասին խորհրդակցության N Վ/150-2020 արձանագրության հանձնարարականի 1-ին կետի 3-րդ ենթակետի պահանջով. «3) դատավորների թվի ավելացման փոխարեն նախատեսել 2021 թվականին Հակակոռուպցիոն կոմիտեի և Հակակոռուպցիոն դատարանի ստեղծման գործընթացի ավարտ և ըստ այդմ սահմանել հսկողություն այդ գործընթացը նախատեսված ժամկետում ամբողջությամբ իրականացնելու ուղղությամբ»:

Միաժամանակ հայտնում ենք, որ ՀՀ Ազգային Ժողովի կողմից 2-րդ ընթերցմամբ ընդունվել է «Հայաստանի Հանրապետության դատական օրենսգիրք» սահմանադրական օրենքում փոփոխություններ և լրացումներ կատարելու մասին» ՀՀ օրենքի 2 նախագիծ, որոնցից մեկով նախատեսվում է Հակակոռուպցիոն և Հակակոռուպցիոն վերաքննիչ դատարաններում 27 դատավորի թվակազմի ավելացում, իսկ մյուսով՝ գործող դատարաններում 20 դատավորի թվակազմի ավելացում։

Ելնելով վերոգրյալից, առաջարկում ենք դատարանների ծանրաբեռնվածությունը մեղմելու միակ ճանապարհը դատավորների թվաքանակի ավելացումը չդիտարկել։

ՀԱՐԳԱՆՔՈՎ`

ՊԱՇՏՈՆԱԿԱՏԱՐ

 ԱՏՈՄ ՋԱՆՋՈՒՂԱԶՅԱՆ

Կատարող` Ա.Առաքելյան (011) 800-242